text: सेंट लुई : पांच बार के विश्व चैंपियन विश्वनाथन आनंद ने ग्रैंड चेस टूर का हिस्सा सिंकफील्ड कप के आठवें दौर में फ्रांस के मैक्सिम वाचियेर लाग्रेव के साथ ड्रॉ से अपना संयुक्त रूप से शीर्ष स्थान बरकरार रखा है. आनंद ने वाचियेर लाग्रेव के खिलाफ टूर्नामेंट में सफेद मोहरों से अपनी अंतिम बाजी खेली लेकन फ्रांस का खिलाड़ी अपने मजबूत डिफेंस की बदौलत बाजी ड्रॉ कराने में सफल रहा. आनंद और वाचियेर लाग्रेव के अलावा आर्मेनिया के लेवोन अरोनियन ने भी करीबी मुकाबले में रूस के पीटर स्विडलर के साथ ड्रा से पांच अंक के साथ अपना संयुक्त रूप से शीर्ष स्थान बरकरार रखा है.